
ΠΕΡΙΕΧΟΜΕΝΑ 


ΔΙΑΤΑΓΜΑΤΑ 

Τροποποίηση των διατάξεων του άρθρου 1 παρ. 1 και συμπλήρωση 
των διατάξεων των άρθρων 2 παρ. 1 και 3 παρ. 2 του Π.Δ. 71 
της 25.2.1984 «έγκριση σύστασης αυτοτελούς κοινωφελούς 
ιδρύματος με την επωνυμία «ΠΟΛΙΤΙΣΤΙΚΟ ΚΕΝΤΡΟ ΤΕ¬ 
ΧΝΩΝ ΑΝΤΩΝΙΟΥ Θ. ΓΚΑΡΓΚΑΣΟΥΛΑ» και κύρωση του 
οργανισμού τούτου. 1 

Έγκριση σύστασης του κοινωφελούς ιδρύματος με την επωνυμία 
«ΔΡΑΚΟΠΟΥΛΕΙΟ ΙΔΡΥΜΑ ΤΟΥΡΙΣΤΙΚΩΝ ΕΡΕΥΝΩΝ» 
και κύρωση του οργανισμού αυτού. 2 

Έγκριση σύστασης του κοινωφελούς ιδρύματος με την επωνυμία 
«ΒΙΒΛΙΟΘΗΚΗ ΚΟΝΙΣΤΡΩΝ - ΙΔΡΥΜΑ ΠΡΟΚΟΠΗ ΚΑΙ 
ΕΥΦΡΟΣΥΝΗΣ ΨΥΧΟΓΥΙΟΥ» και κύρωση του οργανισμού 
αυτού. 3 

Υπαγωγή στην άμεση διαχείριση του Υπουργείου Οικονομικών της, 
υπέρ του Ελληνικού Δημοσίου και για την εκτέλεση ειδικού κοι¬ 
νωφελούς σκοπού, κληρονομιάς της Μαρίας X. Μαλανδρίνου. 4 

Υπαγωγή στην άμεση διαχείριση του Υπουργείου Οικονομικών της, 
υπέρ του Ελληνικού Δημοσίου και για την εκτέλεση ειδικού κοι¬ 
νωφελούς σκοπού, κληροδοσίας του Ιωάννη Κοσμά Ρωσσέ- 
του. 5 

Υπαγωγή στην άμεση διαχείριση του Υπουργείου Οικονομικών της, 
υπέρ του Ελληνικού Δημοσίου και για την εκτέλεση ειδικού κοι¬ 
νωφελούς σκοπού, κληρονομιάς Νικολάου Θ. Πάτση ή Πα- 
τσούρα. 6 

ΔΙ ΑΤΑΓΜΑ ΤΑ 

(ΐ) 

Τροποποίηση των διατάξεων του άρθρου 1 παρ. 1 και συμπλήρωση των 
διατάξεων των άρθρων 2 παρ. 1 και 3 παρ. 2 του Π.Δ. 71 της 
25.2.1984 «έγκριση σύστασης αυτοτελούς κοινωφελούς ιδρύματος 
με την επωνυμία «ΠΟΛΙΤΙΣΤΙΚΟ ΚΕΝΤΡΟ ΤΕΧΝΩΝ ΑΝΤΩ¬ 
ΝΙΟΥ Θ. ΓΚΑΡΓΚΑΣΟΥΛΑ» και κύρωση του οργανισμού τούτου». 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: α)της αριθ. 172/21.10.1982 πράξης της συμβο¬ 
λαιογράφου Αθήνας Κων/νας Α. Βασιλείου με την οποία συστήθηκε 
από τον Αντώνιο Θ. Γκαργκάσουλα αυτοτελές ίδρυμα με την επωνυμία 
«ΠΟΛΙΤΙΣΤΙΚΟ ΚΕΝΤΡΟ ΤΕΧΝΩΝ ΑΝΤΩΝΙΟΥ θ. ΓΚΑΡΓΚΑ¬ 
ΣΟΥΛΑ» και τις αριθ. 1561/10.5.1985, 3162/18.12.1987 πράξεις 
της ιδίας συμβολαιογράφου με τις οποίες τροποποιήθηκε η πράξη αυτή, 
β) του άρθρου 110 του Αστικού Κώδικα καθώς και του άρθρου 101 
του Εισαγωγικού του Νόμου, 


γ) του άρθρου 98 παρ. 2 του Α.Ν. 2039/39, 

δ) του αριθ. 71/25.2.1984 Π.Δ. «έγκριση σύστασης αυτοτελούς 
κοινωφελούς ιδρύματος, με την επωνυμία «ΠΟΛΙΤΙΣΤΙΚΟ ΚΕΝΤΡΟ 
ΤΕΧΝΩΝ ΑΝΤΩΝΙΟΥ Θ. ΓΚΑΡΓΚΑΣΟΥΛΑ» και κύρωση του οργα¬ 
νισμού τούτου». 

2) Το άρθρο 11 παρ. 2 του οργανισμού διοίκησης και διαχείρισης του 
ίδιου κοινωφελούς ιδρύματος. 

3. Το 8/25.11.1987 πρακτικό συνεδρίασης του διοικ. συμβουλίου 
του ιδρύματος «ΠΟΛΙΤΙΣΤΙΚΟ ΚΕΝΤΡΟ ΤΕΧΝΩΝ ΑΝΤΩΝΙΟΥ θ. 
ΓΚΑΡΓΚΑΣΟΥΛΑ». 

4. Την 33/15.12.1987 γνωμοδότηση του Συμβουλίου Εθνικών 
Κληρ/των, με πρόταση των Υπουργών Εθνικής Παιδείας και Θρησκευ¬ 
μάτων, Πολιτισμού και Οικονομικών, αποφασίζουμε: 

Άρθρο πρώτο 

Εγκρίνουμε την τροποποίηση και συμπλήρωση του Οργανισμού διοί¬ 
κησης και διαχείρισης του ιδρύματος με τη μέχρι σήμερα επωνυμία 
«ΠΟΛΙΤΙΣΤΙΚΟ ΚΕΝΤΡΟ ΤΕΧΝΩΝ ΑΝΤΩΝΙΟΥ θ. ΓΚΑΡΓΚΑ¬ 
ΣΟΥΛΑ» σύμφωνα με τις τροποποιήσεις και συμπληρώσεις, που έγιναν 
με τις αριθ. 1561/10.5.1985 και 3162/18.12.1987 πράξεις της 
συμβολαιογράφου Αθήνας Κων/νας Αν. Βασιλείου και προτείνονται με 
το 8/25.11.1987 πρακτικό συνεδρίασης του Διοικητικού Συμβουλίου 
του εν λόγω ιδρύματος ως κατωτέρω: 

Άρθρο 1. 

Μορφή - Επωνυμία - Έδρα του ιδρύματος. 

Του αυτοτελούς κοινωφελούς ιδρύματος με τη μέχρι σήμερα επωνυ¬ 
μία «ΠΟΛΙΤΙΣΤΙΚΟ ΚΕΝΤΡΟ ΤΕΧΝΩΝ ΑΝΤΩΝΙΟΥ Θ. ΓΚΑΡ¬ 
ΓΚΑΣΟΥΛΑ», το οποίο ίδρυσε με την αριθ. 172/82 πράξη της συμ/ 
φου της Αθήνας Κωνσταντίνας Α. Βασιλείου ο Αντώνιος Θ. Γκαργκά- 
σουλας, τροποποιείται η επωνυμία σε «ΕΛΛΗΝΙΚΟ ΚΕΝΤΡΟ ΤΕ¬ 
ΧΝΩΝ ΑΝΤΩΝΙΟΥ Θ. ΓΚΑΡΓΚΑΣΟΥΛΑ». Το ίδρυμα αυτό αποτελεί 
Ν.Π.Ι.Δ. και διέπεται από τις διατάξεις του Α.Ν. 2039/39, της συστα¬ 
τικής πράξης και του οργανισμού του. 

Άρθρο 2 

Σκοπός εκτελεστέος υπό του ιδρύματος 

Στο τέλος της παραγρ. 1 του άρθρου 2 του Π.Δ/τος 172/1982 προ¬ 
στίθεται διάταξη που έχει ως εξής: 

«αλλά και με τη σε πειραματική εκπαιδευτική βάση: α) οργάνωση 
παραστάσεων Θεάτρου και Χορού, β) παραγωγή ταινιών Κινηματο¬ 
γράφου και Τηλεόρασης, γ) δημιουργία χορευτικών και μουσικών συ¬ 
γκροτημάτων, δ) έκδοση βιβλίων, ε) δημόσια παρουσίαση των ανω¬ 
τέρω δραστηριοτήτων στην Ελλάδα και το εξωτερικό, στ) την ανταλ¬ 
λαγή εμπειριών, γνώσεων και καλλιτεχνικής δημιουργίας με καλλιτε¬ 
χνικούς φορείς άλλων χωρών και με την οργάνωση και λειτουργία αντί¬ 
στοιχων προς τις υπηρετούμενες Τέχνες, Σχολών και Κύκλων μαθημά¬ 
των θεωρίας και πράξης». 

Άρθρο 3- 

Περιουσία του ιδρύματος - Πόροι τούτου 

Η παράγρ. 2 του άρθρου 3 (αντικαθίσταται ως εξής: 

«Πόροι του ιδρύματος τούτου είναι οι τόκοι του αρχικού κεφαλαίου 
(1.000.000), κάθε κληρονομιά, κληροδοσία ή δωρεά προς το ίδρυμα 
(για την αποδοχή ή αποποίηση της οποίας, δεν απαιτείται κανενός φο¬ 
ρέα συνέναιση) και κάθε ενίσχυση, χορηγία ή παροχή οποθενδήποτε 
προερχόμενη, όπως επίσης τα ειαπραττόμενα ως πνευματικά και εκδο¬ 
τικά δικαιώματα του ιδρύματος, εισιτήρια δημοσίων παραστάσεων των 
υποτρόφων και μαθητών των σχολών του ιδρύματος και δίδακτρα των 
πέραν των υποτρόφων επιθυμούντων να παρακολουθήσουν τα μαθή¬ 
ματα των σχολών του ιδρύματος. 

Άρθρο δεύτερο 

Στους Υπουργούς Εθνικής Παιδείας και θρησκευμάτων, Πολιτισμού 
και Οικονομικών αναθέτουμε τη δημοσίευση και εκτέλεση του παρόντος 
διατάγματος. 

Αθήνα, 6 Δεκεμβρίου 1988 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

ΟΙ ΥΠΟΥΡΓΟΙ 

ΟΙΚΟΝΟΜΙΚΟΝ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Δ. ΤΣΟΒΟΛΑΣ ΓΕΟΡΓ. Α. ΠΑΠΑΝΔΡΕΟΥ 

ΠΟΛΙΤΙΣΜΟΥ 

ΜΕΛ. ΜΕΡΚΟΥΡΗ 
-♦- 

( 2 ) 

Έγκριση σύστασης του κοινωφελούς ιδρύματος με την επωνυμία «ΔΡΑ- 

ΚΟΠΟΥΛΕΙΟ ΙΔΡΥΜΑ ΤΟΥΡΙΣΤΙΚΩΝ ΕΡΕΥΝΩΝ» και κύρωση 

του οργανισμού αυτού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Την αριθ. 1288/23.7.1985 πράξη της συμβολαιογράφου Καλα¬ 
μάτας Σταυρούλας Μαυρομιχάλη - Ζωγράφου, καθώς και την αριθ. 
55/15.7.1985 δημόσια διαθήκη που συντάχθηκε ενώπιον της συμβο¬ 
λαιογράφου Καλαμάτας Ελένης Χαρίτση - Τσαπραλή και δημοσιεύθηκε 
με το αριθ. 271/1.10.1987 πρακτικό του Μονομελούς Πρωτοδικείου 
Καλαμάτας, με τις οποίες η Ιωάννα χήρα Θεοφάνους Δρακοπούλου σύ¬ 
στησε κοινωφελές ίδρυμα με την επωνυμία «ΔΡΑΚΟΠΟΥΛΕΙΟ 
ΙΔΡΥΜΑ ΤΟΥΡΙΣΤΙΚΩΝ ΕΡΕΥΝΩΝ» και με έδρα την πόλη της Κα¬ 
λαμάτας. 

2. Τις διατάξεις των άρθρων: α) 95 και 98 του Α.Ν. 2039/39, β) 
101 και 119 του Εισαγωγικού Νόμου του Αστικού Κώδικα και γ) 108 
και 110 του Αστικού Κώδικα. 

3. Την από 20.9.1988 γνωμοδότηση του Συμβουλίου Εθνικών 
Κληροδοτημάτων. 

4. Την αριθ. Υ. 587/23.6.1988 απόφαση του Πρωθυπουργού και 
του Υπουργού Εθνικής Οικονομίας περί αναθέσεως αρμοδιοτήτων στον 
Αν. Υπουργό Εθνικής Οικονομίας Νίκο Σκουλά (ΦΕΚ 441/Β/ 
24.6.88), με πρόταση του Υπουργού Οικονομικών και του Αν. Υπουρ¬ 
γού Εθνικής Οικονομίας, αποφασίζουμε: 

Άρθρο μόνο 

1. Εγκρίνουμε τη σύσταση του κοινωφελούς ιδρύματος με την επω¬ 
νυμία «ΔΡΑΚΟΠΟΥΛΕΙΟ ΙΔΡΥΜΑ ΤΟΥΡΙΣΤΙΚΩΝ ΕΡΕΥΝΩΝ», η 
οποία έγινε από την Ιωάννα χήρα Θεοφάνους Δρακοπούλου με την αριθ. 
1288/23.7.1985 πράξη της συμβολαιογράφου Καλαμάτας Σταυρού¬ 
λας Μαυρομιχάλη - Ζωγράφου, καθώς και την αριθ. 55/15.7.1985 
δημόσια διαθήκη της που συντάχθηκε ενώπιον της συμβολαιογράφου 
Καλαμάτας Ελένης Χαρίτση - Τσαπραλή και δημοσιεύθηκε με το αριθ. 
271/1.10.1987 πρακτικό του Μονομελούς Πρωτοδικείου Καλαμά¬ 
τας. ■ 

Το ίδρυμα τούτο αποτελεί νομικό πρόσωπο ιδιωτικού δικαίου, υπά¬ 
γεται στην.εποπτεία και τον έλεγχο των Υπουργών Εθνικής Οικονομίας 
και Οικονομικών και διέπεται από τις διατάξεις των παραπάνω συστα¬ 


τικών του πράξεων, του παρακάτω οργανισμού, του Α.Ν. 2039/39 και 
των διαταγμάτων που εκδόθηκαν ή θα εκδοθούν, σε εκτέλεση του νόμου 
τούτου. 

2. Κυρώνουμε τον οργανισμό διοίκησης και διαχείρισης του ιδρύμα¬ 
τος τούτου, που αποτελείται από δώδεκα (12) άρθρα και καταχωρίζεται 
παρακάτω: 

ΟΡΓΑΝΙΣΜΟΣ 

Διοίκησης και διαχείρισης του κοινωφελούς ιδρύματος με την επωνυμία 
«ΔΡΑΚΟΠΟΥΛΕΙΟ ΙΔΡΥΜΑ ΤΟΥΡΙΣΤΙΚΩΝ ΕΡΕΥΝΩΝ». 

Άρθρο 1 

Μορφή - Επωνυμία - Έδρα - Σφραγίδα 

1. Το κοινωφελές ίδρυμα με την επωνυμία «ΔΡΑΚΟΠΟΥΛΕΙΟ 
ΙΔΡΥΜΑ ΤΟΥΡΙΣΤΙΚΩΝ ΕΡΕΥΝΩΝ», που συστήθηκε από την Ιω¬ 
άννα χήρα Θεοφάνους Δρακοπούλου με την αριθ. 1288/23.7.1985 
πράξη της συμβολαιογράφου Καλαμάτας Σταυρούλας Μαυρομιχάλη - 
Ζωγράφου, καθώς και την αριθ. 55/15.7.1985 δημόσια διαθήκη της 
που συντάχθηκε ενώπιον της συμβολαιογράφου Καλαμάτας Ελένης 
Χαρίτση - Τσαπραλή και δημοσιεύθηκε με το αριθ. 271/1.10.1987 
πρακτικό του Μονομελούς Πρωτοδικείου Καλαμάτας, αποτελεί νομικό 
πρόσωπο ιδιωτικού δικαίου και διέπεται από τις διατάξεις των παρα¬ 
πάνω συστατικών πράξεων, του παρόντος οργανισμού, του Α.Ν. 2039/ 
39, όπως κάθε φορά ισχύει ο νόμος αυτός, και των διαταγμάτων που 
εκδόθηκαν ή θα εκδοθούν σε εκτέλεση του νόμου τούτου. 

2. Έδρα του ιδρύματος είναι η πόλη της Καλαμάτας. 

3. Η σφραγίδα του ιδρύματος είναι στρογγυλή και αναγράφει περιμε¬ 
τρικά, μέσα σε πλαίσιο, την επωνυμία του ιδρύματος και στο μέσο αυτής 
την έδρα και το έτος έγκρισης της σύστασής του. 

Άρθρο 2 

Σκοπός 

Σκοπός του ιδρύματος είναι η συμβολή του στην ανάπτυξη του τουρι¬ 
σμού δηλαδή η μελέτη και προώθηση κάθε θέματος που έχει σχέση με 
τον τουρισμό, σε συνεργασία με τις κρατικές Υπηρεσίες και τους δημό¬ 
σιους φορείς, με τους Οργανισμούς Τοπικής Αυτοδιοίκησης και άλλους 
φορείς και ιδιώτες, με την οργάνωση συνεδρίων, διαλέξεων, εκθέσεων 
και με κάθε άλλο μέσο που κρίνεται από τη Διοίκησή του, πρόσφορο, για 
την ευόδωση του σκοπού του. 

Άρθρο 3 

Περιουσία - Πόροι 

1. Περιουσία του ιδρύματος αποτελούν: 

α) Οικία ανώγειος επί οικοπέδου συνολικής έκτασης 298,80 μ 2 , που 
βρίσκεται στην Καλαμάτα - οδός Μιχάλου αριθ. 4, όπως περιγράφεται 
λεπτομερώς στην πράξη αριθ. 1288/23.7.1985 της συμβολαιογρά¬ 
φου Καλαμάτας Σταυρούλας Μαυρομιχάλη - Ζωγράφου. 

β) Ποσό δυο εκατομμυρίων (2.000.000) δραχ. που είναι κατατεθει¬ 
μένο υπό όρο στη Γενική Τράπεζα της Ελλάδος. 

2. Πόροι του ιδρύματος είναι: 

α) Τα εισοδήματα από την εκμετάλλευση των περιουσιακών του στοι¬ 
χείων. 

β) Οι τόκοι από τις καταθέσεις του σε Τράπεζες ή άλλους πιστωτι¬ 
κούς Οργανισμούς. 

γ) Οι χρηματικές παροχές ή επιχορηγήσεις, καθώς και οι κληρονο¬ 
μιές, κληροδοσίες και δωρεές, οποιουδήπστε φυσικού ή νομικού προσώ¬ 
που, προς αυτό. 

Άρθρο 4 

Διοίκηση 

1. Το ίδρυμα διοικείται από δωδεκαμελές Διοικητικό Συμβούλιο που 
αποτελείται από: 

α) Έναν εκπρόσωπο του Ελληνικού Οργανισμού Τουρισμού οριζό¬ 
μενο με απόφαση του Γενικού Γραμματέα του. 

β) Τον εκάστοτε Πρόεδρο του Σωματείου «Ένωση Ξενοδόχων Μεσ¬ 
σηνίας». 

γ) Έναν εκπρόσωπο του Δήμου Καλαμάτας οριζόμενο με απόφαση 
του Δημοτικού Συμβουλίου. 

δ) Έναν από τους επαγγελματίες δημοσιογράφους της Καλαμάτας 
οριζομενο με απόφαση του Διοικητικού Συμβουλίου της «Ένωσης Δη- 

μοσιογράφων Μεσσηνίας», άλλως σε περίπτωση ασυμφωνίας ή αδρά¬ 
νειας του, οριζόμενο από τα λοιπά μέλη του Διοικητικού Συμβουλίου του 
ιδρύματος, με απόφαση του Διοικητικού Συμβουλίου τούτου. 

ε) Τον εκάστοτε Αντιπρόεδρο του Σωματείου «Ένωση Ξενοδόχων 
Μεσσηνίας». 

στ) Τον εκάστοτε Γενικό Γραμματέα του άνω Σωματείου. 

ζ-η) Τον Απόστολο Μαστρογιαννόπουλο του Σταύρου, αρχιτέκτονα 
μηχανικό και τον Παναγιώτη Μαστρογιαννόπουλο του Σταύρου, ως εκ¬ 
προσώπους της οικογένειας της ιδρύτριας, οι οποίοι απέχοντες ή κωλυ¬ 
όμενοι, αναπληρώνονται από άλλα μέλη της οικογένειάς της, οριζόμενοι 
από αυτά, άλλως από τους πλησιέστερους συγγενείς στην Καλαμάτα 
της δωρήτριας. 

θ) Έναν εκπρόσωπο τού Ξενοδοχειακού Επιμελητηρίου Ελλάδας. 

ι) Τον Γεώργιο Κων/νου Παπαδόπουλο, ξενοδόχο, τον οποίο απέχο- 
ντα ή κωλυόμενο, ή και μετέχοντα του Διοικητικού Συμβουλίου με άλλη 
ιδιότητα, θα αναπληρώνει μέλος της Ένωσης Ξενοδόχων Μεσσηνίας, 
με απόφαση του Διοικητικού Συμβουλίου της. 

' ία) Το Γεώργιο Δημητρίου Καραμπάτσο, ξενοδόχο, τον οποίο απέχο- 
ντα ή κωλυόμενο ή και μετέχοντα του Διοικητικού Συμβουλίου με άλλη 
ιδιότητα θα (αναπληρώνει μέλος της Ένωσης Ξενοδόχων Μεσσηνίας, 
οριζόμενο με απόφαση του Διοικητικού Συμβουλίου της. 

ιβ) Το Σωκράτη Γεωργίου Λέκκα, δικηγόρο, στο Πρωτοδικείο Κα¬ 
λαμάτας, τον οποίο απέχοντα ή κωλυόμενο θα αναπληρώνει δικηγόρος 
του ως άνω Πρωτοδικείου, οριζόμενος από το Διοικητικό Συμβούλιο 
του Δικηγορικού Συλλόγου Καλαμάτας. 

2. Στην περίπτωση που δεν είναι δυνατή η συμμετοχή εκπροσώπων 
από την «Ένωση Ξενοδόχων Μεσσηνίας», ο διορισμός των μελών του 
Διοικητικού Συμβουλίου θα γίνεται από το Ξενοδοχειακό Επιμελητήριο 
Ελλάδας. 

3. Πρόεδρος του Διοικητικού Συμβουλίου είναι ο κάθε φορά Πρόε¬ 
δρος της «Ένωσης Ξενοδόχων Μεσσηνίας». 

Τα μέλη του Διοικητικού Συμβουλίου ορίζουν με πράξη τους έπειτα 
από ψηφοφορία, τον Αντιπρόεδρο, το Γραμματέα και τον Ταμία με 
τριετή θητεία. 

4. Το Διοικητικό Συμβούλιο μπορεί να ονομάσει επίτιμους Προέ¬ 
δρους του ιδρύματος πρόσωπα ικανά να προάγουν τους σκοπούς του 
ιδρύματος. 

5. Στην περίπτωση που τα μέλη του Διοικητικού Συμβουλίου απέχο- 
ντα ή κωλυόμενα δεν αναπληρώνονται όπως παραπάνω ορίζεται, το 
Διοικητικό Συμβούλιο λειτουργεί με τα λοιπά μέλη. 

6. Το Διοικητικό Συμβούλιο συνεδριάζει τακτικά κάθε μήνα και 
εκτάκτως όποτε το ζητήσει ο Πρόεδρος ή ο νόμιμος αναπληρωτής του, 
με έγγραφη πρόσκληση. 

7. Το Διοικητικό Συμβούλιο βρίσκεται σε απαρτία όταν παρίατανται 
επτά (7) από τα μέλη του. Μεταξύ των παρόντων πρέπει υποχρεωτικά 
να είναι και ο Πρόεδρος ή ο νόμιμος αναπληρωτής του. 

8. Οι αποφάσεις του Διοικητικού Συμβουλίου λαμβάνονται με πλειο- 
ψηφία των παρόντων μελών και σε περίπτωση ισοψηφίας υπερισχύει η 
γνώμη με την οποία συντάσσεται ο Πρόεδρος ή ο νόμιμος αναπληρωτής 
του. 

9. Σε περίπτωση που κάποιο μέλος του Διοικητικού Συμβουλίου 
απουσιάζει αδικαιολόγητα από τρεις συνεχείς συνεδριάσεις, δύναται να 
θεωρηθεί ότι παραιτήθηκε μετά από σχετική απόφαση του Διοικητικού 
Συμβουλίου και να ενεργηθεί η αναπλήρωσή του κατά τα παραπάνω. 

10. Σε κάθε συνεδρίαση του Διοικ. Συμβουλίου τηρούνται πρακτικά, 
στα οποία καταχωρίζονται όλες οι αποφάσεις που λαμβάνονται από 
αυτό, καθώς και η γνώμη των μελών που τυχόν διαφωνούν. Τα πρα¬ 
κτικά υπογράφονται από τον Πρόεδρο και το Γραμματέα. 

11. Τα μέλη του Διοικητικού Συμβουλίου προσφέρουν τις υπηρεσίες 
τους χωρίς αμοιβή. Δικαιούνται όμως οδοιπορικών ή άλλων εξόδων 
που δαπάνησαν για την εκτέλεση υπηρεσίας του ιδρύματος, εφόσον έγι¬ 
ναν έπειτα από ειδική εντολή του Διοικητικού Συμβουλίου και αποδει- 
κνύεται ότι πραγματοποιήθηκαν νόμιμα. 

Άρθρο 5 

Αρμοδιότητες Διοικητικού Συμβουλίου 

1. Το Διοικητικό Συμβούλιο διοικεί και διαχειρίζεται την περιουσία 
του ιδρύματος και γενικά αποφασίζει για κάθε θέμα που αφορά στη διοί¬ 
κηση και στη λειτουργία του, τη διάθεση των πόρων αυτού, καθώς και 
για κάθε ενέργεια που σχετίζεται με την εκπλήρωση του σκοπού του, 
πάντοτε όμως σύμφωνα με τις διατάξεις των.συστατικών πράξεων, του 
παρόντος οργανισμού, του Α.Ν. 2039/39 και των διαταγμάτων που 


εκδόθηκαν ή θα εκδοθούν σε εκτέλεση του νόμου τούτου, καθώς και των 
λοιπών σχετικών νόμων και διαταγμάτων. 

2. Το Διοικητικό Συμβούλιο ειδικότερα: 

α) Καταρτίζει, ψηφίζει και υποβάλλει κάθε χρόνο για έγκριση στην 
αρμόδια από το νόμο Αρχή (Υπουργό Οικονομικών ή Νομάρχη Μεσση¬ 
νίας) τον προϋπολογισμό και απολογισμό του ιδρύματος, σύμφωνα με 
τις διατάξεις των άρθρων 101 και 102 του Α.Ν. 2039/39 και του από 
20.12.1939 Β.Δ/τος (ΦΕΚ 552/Α/1939). 

Μαζί με τον απολογισμό καταρτίζει, ψηφίζει και υποβάλλει και το γε¬ 
νικό ισολογισμό του ενεργητικού και παθητικού του ιδρύματος. 

β) Αποφασίζει την πρόσληψη του αναγκαίου προσωπικού του ιδρύμα¬ 
τος, με την προϋπόθεση όμως ότι υπάρχει αντίστοιχη πίστωση στον 
εγκριμένο προϋπολογισμό του. Προσδιορίζει τα δικαιώματα, τις υπο¬ 
χρεώσεις και τα ειδικότερα καθήκντα του παραπάνω προσωπικού, κα¬ 
θώς και την αμοιβή του, σύμφωνα με τους όρους των συλλογικών συμ¬ 
βάσεων εργασίας και τις διατάξεις γενικότερα της εργατικής νομοθε¬ 
σίας. 

γ) Αποφασίζει για κάθε θέμα που έχει σχέση με την εύρυθμη και καλή 
λειτουργία των υπηρεσιών του ιδρύματος. 

δ) Αποφασίζει για την αποδοχή ή αποποίηση κληρονομιών, κληροδο- 
, σιών και δωρεών καθώς και για την ανακήρυξη ευεργετών και δωρη¬ 
τών του ιδρύματος. 

Άρθρο 6 

Αρμοδιότητες Προέδρου 

1.0 Πρόεδρος του Διοικητικού Συμβουλίου του ιδρύματος: 
α) Εκπροσωπεί τούτο στα Δικαστήρια, στις Αρχές, καθώς και στις 
σχέσεις του με κάθε τρίτο, αυτοπροσώπως ή με πρόσωπο που ορίζεται 
απ’ αυτόν και εγκρίνεται με απόφαση του Διοικητικού Συμβουλίου. 

β) Συγκαλεί το Διοικητικό Συμβούλιο σε τακτικές και έκτακτες συνε¬ 
δριάσεις, κηρύσσει την έναρξη και λήξη αυτών και διευθύνει τις συζητή¬ 
σεις. Οι προσκλήσεις για συνεδρίαση στέλνονται στα μέλη του Διοικητι¬ 
κού Συμβουλίου πέντε (5) τουλάχιστον μέρες πριν από τη συνεδρίαση. 

γ) Καταρτίζει, βοηθούμενος από το Γραμματέα, την ημερήσια διά¬ 
ταξη των θεμάτων που θα συζητηθούν, την οποία και υπογράφει. Θέμα 
που δεν περιλαμβάνεται σ’ αυτήν δεν συζητείται, εκτός αν πρόκειται για 
επείγουσα υπόθεση και συμφωνήσει γι’ αυτό η πλειοψηφία των παρό¬ 
ντων μελών του Διοικητικού Συμβουλίου. 

δ) Εισηγείτάι στο Διοικητικό Συμβούλιο τα θέματα της συζήτησης. 
Μπορεί όμως, όποτε κρίνει σκόπιμο, να αναθέτει την εισήγηση διαφό¬ 
ρων θεμάτων σε άλλο μέλος του Διοικητικού Συμβουλίου. 

ε) Αλληλογραφεί με τις Αρχές και υπογράφει όλα τα έγγραφα του 
ιδρύματος προς τρίτους. 

στ) Εκδίδει τα εντάλματα πληρωμής για κάθε δαπάνη που προβλέπε- 
ται στον εγκριμένο προϋπολογισμό. 

ζ) Ασκεί εποπτεία και έλεγχο στο προσωπικό του ιδρύματος, εκτελεί 
τις αποφάσεις του Διοικητικού Συμβουλίου και ενεργεί σύμφωνα με τις 
ειδικές εξουσιοδοτήσεις και εντολές αυτού. 

2. Τον Πρόεδρο, όταν απουσιάζει ή κωλύεται, αναπληρώνει ο Αντι¬ 
πρόεδρος και σε περίπτωση απουσίας ή κωλύματος τούτου, άλλο μέλος 
του Διοικητικού Συμβουλίου' που ορίζεται με απόφαση αυτού. 

Άρθρο 7 

Αρμοδιότητες Γ ραμματέα 

1. Ο Γραμματέας του ιδρύματος: 

α) Συνυπογράφει με τον Πρόεδρο κάθε έγγραφο και ένταλμα του 
ιδρύματος προς τρίτους. 

β) Φροντίζει για τη σύνταξη των πρακτικών του Διοικητικού Συμ¬ 
βουλίου. 

γ) Διεκπεραιώνει την αλληλογραφία. 

δ) Φυλάττει τα έγγραφα, τα βιβλία (εκτός από τα διαχειριστικά) και 
τη σφραγίδα του ιδρύματος και ευθύνεται για την καταστροφή ή την 
απώλεια τούτων. 

ε) Συντάσσει και υποβάλλει στο τέλος του έτους και με την έγκριση 
του Διοικ. Συμβουλίου έκθεση των πεπραγμένων στον Ελληνικό Οργα¬ 
νισμό Τουρισμού. 

2. Ο Γραμματέας μπορεί, εφόσον κρίνεται αιτιολογημένα απαραί¬ 
τητο από το Διοικητικό Συμβούλιο (λόγω ειδικών συνθηκών), να βοη- 
θείται από υπάλληλο του ιδρύματος, την ευθύνη όμως για τις ενέργειες 
τούτου φέρει πάντοτε ο ίδιος. 

3. Το Γραμματέα, όταν απουσιάζει ή κωλύεται, αναπληρώνει (άλλο 

μέλος του Διοικητικού Συμβουλίου που ορίζεται με απόφαση αυτού. 

. . Άρθρο 8 

• Αρμοδιότητες Ταμία 

1. Ο Ταμίας του ιδρύματος: 

α) Εισπράττει όλα τα έσοδα τούτου, εκδίδοντας και υπογράφοντας 
σχετικές αριθμημένες διπλότυπες αποδείξεις, τις οποίες συνυπογράφει 
και ο Πρόεδρος. 

β) Καταθέτει τα έσοδα του ιδρύματος, σε ένα από τα πιστωτικά ιδρύ¬ 
ματα που ορίζονται στο άρθρο 73 του Α.Ν. 2039/39, έχοντας την ευ¬ 
χέρεια να παρακρατεί από αυτά ένα μικρό ποσό, που είναι αναγκαίο για 
την πληρωμή έκτακτων και επειγουσών δαπανών του ιδρύματος, το 
ύψος του οποίου καθορίζεται με απόφαση του Διοικητικού Συμβουλίου 
στην αρχή κάθε έτους. 

γ) Ενεργεί κάθε πληρωμή, ύστερα από έγγραφη εντολή του Προέ¬ 
δρου ή του νόμιμου αναπληρωτή του. 

δ) Τηρεί και φυλάττει τα διαχειριστικά βιβλία και στοιχεία του ιδρύ¬ 
ματος. 

ε) Φροντίζει για την έγκαιρη κατάρτιση και υποβολή στο Διοικητικό 
Συμβούλιο των σχεδίων προϋπολογισμού, απολογισμού και ισολογι¬ 
σμού του ιδρύματος. 

2. Τον Ταμία, όταν απουσιάζει ή κωλύεται, αναπληρώνει άλλο μέλος 
του Διοικ. Συμβουλίου που ορίζεται με απόφαση αυτού. 

Άρθρο 9 

Οικονομική διαχείριση 

1. Η οικονομική διαχείριση του ιδρύματος περιλαμβάνει ετήσια πε¬ 
ρίοδο, η οποία αρχίζει την 1η Ιανουάριου και λήγει την 31η Δεκεμβρίου 
του ίδιου έτους. 

Κατ’ εξαίρεση, η πρώτη διαχειριστική περίοδος αρχίζει από την 
ημέρα δημοσίευσης στην Εφημερίδα της Κυβέρνησης του σχετικού 
Π.Δ/τος έγκρισης της σύστασης του ιδρύματος, η οποία μπορεί να πα- 
ραταθεί μέχρι την 31η Δεκεμβρίου του επόμενου ημερολογιακού έτους, 
με απόφαση του Διοικητικού Συμβουλίου που λαμβάνεται στην πρώτη 
συνεδρίασή του. 

2. Η οικονομική διαχείριση γίνεται με βάση προϋπολογισμό και απο¬ 
λογισμό εσόδων και εξόδων, που καταρτίζονται σύμφωνα με τις διατά¬ 
ξεις των άρθρων 101 και 102 του Α.Ν. 2039/39 και του από 
20.12.1939 σχετικού Δ/τος (ΦΕΚ 552/Α/22.12.1939). 

Άρθρο 10 
Βιβλία και στοιχεία 

1. Το ίδρυμα τηρεί υποχρεωτικά τα ακόλουθα βιβλία και στοιχεία: 

α) Βιβλίο πρωτοκόλλου αλληλογραφίας. 

β) Βιβλίο πρακτικών συνεδριάσεων του Διοικητικού Συμβουλίου. 

γ) Βιβλίο λογιστικής παρακολούθησης, στο οποίο καταχωρίζονται με 
χρονολογική σειρά και με λογιστική τάξη, όλα τα έσοδα και έξοδα του 
ιδρύματος που πραγματοποιούνται στη διάρκεια της χρήσης. 

δ) Στελέχη, αριθμημένων διπλοτύπων αποδείξεων είσπραξης και 
ενταλμάτων πληρωμής, θεωρημένα από τον Πρόεδρο. 

2. Εκτός από τα παραπάνω βιβλία και στοιχεία, το Διοικητικό Συμ¬ 
βούλιο αποφασίζει την τήρηση και άλλων βιβλίων και στοιχείων, τα 
οποία κρίνει ότι είναι απαραίτητα για την παρακολούθηση της διαχείρι¬ 
σης της περιουσίας του ιδρύματος και της εκτέλεσης των σκοπών του. 


μίας, αναθέτουμε τη δημοσίευση και εκτέλεση του παρόντος Διατάγμα¬ 
τος. 


Αθήνα, 6 Δεκεμβρίου 1988 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 


ΟΙ ΥΠΟΥΡΓΟΙ 

ΑΝΑΠΛΗΡΩΤΗΣ ΕΘΝΙΚΗΣ ΟΙΚΟΝΟΜΙΑΣ ΟΙΚΟΝΟΜΙΚΟΝ 

Ν!Κ. ΣΚΟΥΛΑΣ ΔΗΜ. ΤΣΟΒΟΛΑΣ 


♦ 


(3) 

Έγκριση σύστασης του κοινωφελούς ιδρύματος με την επωνυμία «ΒΙ¬ 
ΒΛΙΟΘΗΚΗ ΚΟΝΙΣΤΡΩΝ - ΙΔΡΥΜΑ ΠΡΟΚΟΠΗ ΚΑΙ ΕΥ¬ 
ΦΡΟΣΥΝΗΣ ΨΥΧΟΓΥΙΟΥ» και κύρωση του οργανισμού αυτού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


Έχοντας υπόψη: 

1. Την από 31.8.1967 μυστική διαθήκη του Προκοπίου Νικολάου 
Ψυχογυιού, για την οποία συντάχθηκε η πράξη με αριθμό 57150/ 
25.9.1967 του συμβολαιογράφφου Αθηνών Ευσταθίου Κουτσοχέρα, 
που δημοσιεύτηκε με το αριθμό 3003/3.10.1985 Πρακτικό του Μον. 
Πρωτοδικείου Αθηνών, με την οποία συστήθηκε κοινωφελές ίδρυμα με 
την επωνυμία «ΒΙΒΛΙΟΘΗΚΗ ΚΟΝΙΣΤΡΩΝ - ΙΔΡΥΜΑ ΠΡΟΚΟΠΗ 
ΚΑΙ ΕΥΦΡΟΣΥΝΗΣ ΨΥΧΟΓΥΙΟΥ» και έδρα την Κοινότητα Κονι¬ 
στρών Εύβοιας, όπως η διαθήκη αυτή τροποποιήθηκε με την από 
9.5.1972 ιδιόγραφη διαθήκη, που δημοσιεύτηκε με το πρακτικό με 
αριθμό 3023/3.10.1985 του ίδιου Δικαστηρίου. 

2. Τις διατάξεις των άρθρων: α) 95 και 98 του Α.Ν. 2039/39, β) 
101 και 119 του Εισαγωγικού Νόμου του Αστικού Κώδικα καιγ) 108 
και 110 του Αστικού Κώδικα. 

3. Την από 7.6.1988 γνωμοδότηση του Συμβουλίου Εθνικών Κλη¬ 
ροδοτημάτων. 

Με πρόταση των Υπουργών Εθνικής Παιδείας και Θρησκευμάτων 
και Οικονομικών, αποφασίζουμε: 


Άρθρο μόνο. 

1. Εγκρίνουμε τη σύσταση του κοινωφελούς ιδρύματος με την επω¬ 
νυμία «ΒΙΒΛΙΟΘΗΚΗ ΚΟΝΙΣΤΡΩΝ - ΙΔΡΥΜΑ ΠΡΟΚΟΠΗ ΚΑΙ 
ΕΥΦΡΟΣΥΝΗΣ ΨΥΧΟΓΥΙΟΥ», που έγινε από τον Προκόπιο Νικο¬ 
λάου Ψυχογυιό με την από 31.8.1967 μυστική διαθήκη του, για την 
οποία συντάχθηκε η πράξη με αριθμό 57150/25.9.1967 του συμβο¬ 
λαιογράφου Αθηνών Ευσταθίου Κουτσοχέρα, που δημοσιεύτηκε με το 
πρακτικό με αριθμό 3003/3.10.1985 του Μονομελούς Πρωτοδικείου 
Αθηνών, όπως η διαθήκη αυτή τροποποιήθηκε με την από 9.5.1972 
ιδιόγραφη, που δημοσιεύτηκε με το πρακτικό με αριθμό 3023/ 
3.10.1985 του ίδιου Δικαστηρίου. 

Το ίδρυμα τούτο αποτελεί νομικό πρόσωπο ιδιωτικού δικαίου, υπά¬ 
γεται στην εποπτεία και τον έλεγχο των Υπουργών Εθνικής Παιδείας 
και Θρησκευμάτων και Οικονομικών και διέπεται από τις διατάξεις των 
παραπάνω συστατικών του πράξεων, του παρακάτω οργανισμού, του 
Α.Ν. 2039/1939 και των διαταγμάτων που εκδόθηκαν ή θα εκδοθούν 
σε εκτέλεση του νόμου τούτου. 

2. Κυρώνουμε τον οργανισμό διοίκησης και διαχείρισης του ιδρύμα¬ 
τος τούτου, που αποτελείτάι από δώδεκα (12) άρθρα και καταχωρίζεται 
παρακάτω: 


Άρθρο 11 

Τροποποίηση Οργανισμού 

Ο Οργανισμός του ιδρύματος μπορεί να τροποποιηθεί ή να συμπλη¬ 
ρωθεί με Προεδρικό Διάταγμα, σύμφωνα με τις διατάξεις των άρθρων 
98 του Α.Ν. 2039/39 και 110 και 119 του Αστικού Κώδικα, ύστερα 
από πρόταση του Διοικητικού Συμβουλίου αυτού. 

Άρθρο 12 

Διάλυση του ιδρύματος - Τύχη περιουσίας αυτού 

1. Το ίδρυμα διαλύεται όταν και όπως ο νόμος ορίζει. 

2. Σε περίπτωση διάλυσης του ιδρύματος για οποιοδήποτε λόγο, η 
περιουσία του περιέρχεται στον Ελληνικό Οργανισμό Τουρισμού, άλλως 
στην Ακαδημία Αθηνών. 

Στον Υπουργό Οικονομικών και στον Αν. Υπουργό Εθνικής Οικονο¬ 


ΟΡΓΑΝΙΣΜΟΣ 

Διοίκησης και διαχείρισης του κοινωφελούς ιδρύματος με την επωνυμία 
«ΒΙΒΛΙΟΘΗΚΗ ΚΟΝΙΣΤΡΩΝ - ΙΔΡΥΜΑ ΠΡΟΚΟΠΗ ΚΑΙ ΕΥ¬ 
ΦΡΟΣΥΝΗΣ ΨΥΧΟΓΥΙΟΥ». 

Άρθρο 1. 

Μορφή - Επωνυμία - Έδρα - Σφραγίδα. 

1. Το κοινωφελές ίδρυμα με την επωνυμία «ΒΙΒΛΙΟΘΗΚΗ ΚΟΝΙ¬ 
ΣΤΡΩΝ - ΙΔΡΥΜΑ ΠΡΟΚΟΠΗ ΚΑΙ ΕΥΦΡΟΣΥΝΗΣ ΨΥΧΟ¬ 
ΓΥΙΟΥ», το οποίο συστήθηκε από τον Προκόπιο Νικολάου Ψυχογυιό, 
με την από 31.8.1967 μυστική διαθήκη του για την οποία συντάχθηκε 
η πράξη με αριθμό 57150/25.9.1967 του συμβολαιογράφου Αθηνών 
Ευσταθίου Κουτσοχέρα, που δημοσιεύτηκε με το πρακτικό με αριθμό 
3003/3.12.1985 του Μονομελούς Πρωτοδικείου Αθηνών, όπως η 
διαθήκη αυτή τροποποιήθηκε με την από 9.5.1972 ιδιόγραφη, που δη- 

μοσιεύτηκε με το πρακτικό αριθμ. 3023/3,10.1985 του ίδιου Δικα¬ 
στηρίου αποτελεί νομικό πρόσωπο ιδιωτικού δικαίου και διέπεται από 
τις διατάξεις των παραπάνω συστατικών πράξεων, του παρόντος οργα¬ 
νισμού, του Α.Ν. 2039/39, όπως κάθε φορά ισχύει ο νόμος αυτός και 
των διαταγμάτων που εκδόθηκαν ή θα εκδοθούν σε εκτέλεση του νόμου 
τούτου. 

2. Έδρα του ιδρύματος είναι η Κοινότητα Κονιστρών Εύβοιας. 

3. Η σφραγίδα του ιδρύματος είναι στρογγυλή και αναγράφει περιμε¬ 
τρικά, μέσα σε πλαίσιο, την επωνυμία του ιδρύματος και στο μέσον αυ¬ 
τής την έδρα και το έτος έγκρισης της σύστασής του. 

Άρθρο 2. 

Σκοπός. 

Σκοπός του ιδρύματος είναι η δημιουργία, οργάνωση, λειτουργία και 
συντήρηση βιβλιοθήκης στην κοινότητα Κονιστρών Εύβοιας, για την 
επαγγελματική και εγκυκλοπαιδική ποαγωγή των κατοίκων της Κοι¬ 
νότητας και γενικά του κοινού. Τα τυχόν πλεονάζοντα έσοδα του ιδρύ¬ 
ματος διατίθενται για την παροχή βραβείων ή υποτροφιών χωρίς δια¬ 
γωνισμό σε μαθητές ή φοιτητές της Κοινότητας του διακρίνονται για 
την επίδοσή τους στα γράμματα και την ηθική τους συμπεριφορά. 

Άρθρο 3. 

Περιουσία - Πόροι. 

1. Περιουσία του ιδρύματος αποτελούν: 

α) Ο πρώτος μετά το ισόγειο όροφος (κατοικία) μετά του αναλογού- 
ντος σ’ αυτόν ποσοστού ενός δευτέρου (1/2) εξ αδιαιρέτου επί του οικο¬ 
πέδου (μιας διώροφης οικίας), που βρίσκεται επί της οδού Νικοσθένους 
αριθμός 11 του Δήμου Αθηναίων (Παγκράτι). 

β) Η κινητή περιουσία του διαθέτη, όπως περιγράφεται λεπτομερώς 
στην έκθεση με αριθμό 19698/12.12.1985 της συμβολαιογράφου 
Αθηνών Μαρίας Χατζή - Μπάνου. 

2. Πόροι του ιδρύματος είναι: 

α) Τα εισοδήματα από την εκμετάλλευση των περιουσιακών του στοι¬ 
χείων. 

β) Οι τόκοι από τις καταθέσεις του σε Τράπεζες ή άλλους πιστωτι¬ 
κούς οργανισμούς. 

γ) Οι χρηματικές παροχές ή επιχορηγήσεις, καθώς και οι κληρονο¬ 
μιές, κληροδοσίες και δωρεές οποιοσδήποτε φυσικού ή νομικού προσώ¬ 
που προς αυτό. 

Άρθρο 4. 

Διοίκηση. 

1. Το ίδρυμα διοικείται από πενταμελές Διοικητικό Συμβούλιο. 

Το πρώτο Διοικητικό Συμβούλιο αποτελείται από τους: 

α) Σεβασμιώτατο Μητροπολίτη Καρυστίας και Σκύρου, ως Πρόεδρο, 
β) Αιμίλιο Νικολάου Λιάπη, καθηγητή σωματικής αγωγής, 
γ) Γεώργιο Νικολάου Νικολάου, δάσκαλο, 
δ) Χρήστο Λεωνίδα Παναγιώτου, επιτηδευματία και 
ε) Ένα Κοινοτικό Σύμβουλο των Κονιστρών, οριζόμενο με πράξη του 
Κοινοτικού Συμβουλίου. 

2. Σε περίπτωση, που όλα ή ορισμένα από τ’ ανωτέρω ονομαστικά 
αναφερόμενα μέλη του πρώτου Διοικητικού Συμβουλίου αποποιηθούν 
το λειτούργημά τους, τότε διορίζονται αντικαταστάτες αυτών, σύμφωνα 
με τα οριζόμενα στη μυστική διαθήκη του ιδρυτή και τις διατάξεις του 
άρθρου 99 του Α.Ν. 2039/39 και σε περίπτωση αδυναμίας συγκρότη¬ 
σης του πρώτου Διοικητικού Συμβουλίου, σύμφωνα με τους ορισμούς 
της μυστικής διαθήκης του ιδρυτή, οι αντικαταστάτες διορίζονται, βάσει 
πρότασης των αποδεχθέντων το λειτούργημα μελών, με κοινή απόφαση 
των εποπτευόντων το ίδρυμα Υπουργών, κατά το άρθρο 99 του Α.Ν. 
2039/39. 

3. Τα μέλη του Διοικητικού Συμβουλίου ορίζουν με πράξη τους, 
έπειτα από ψηφοφορία, τον Αντιπρόεδρο, το Γραμματέα και τον Ταμία. 

4. Σε περίπτωση αποποίησης, παραίτησης, έκπτωσης, ανικανότη¬ 
τας, θανάτου ή αντικατάστασης, για οποιοδήποτε λόγο, κάποιου από τα 
μέλη, του μετά το πρώτο, Διοικητικού Συμβουλίου, η κενή θέση συ¬ 
μπληρώνεται με απόφαση των υπολοίπων μελών, σύμφωνα με τις δια¬ 
τάξεις των συστατικών πράξεων και του άρθρου 99 του Α.Ν. 2039/39. 

5. Το Διοικητικό Συμβούλιο συνεδριάζει τακτικά τρεις (3) φορές το 
χρόνο και εκτάκτως όποτε το ζητήσει ο Πρόεδρος ή δύο από τα μέλη 
του, με γραπτή αίτησή τους προς τον Πρόεδρο, πάντοτε όμως έπειτα 


από πρόσκληση του Προέδρου. 

6. Το Διοικητικό Συμβούλιο βρίσκεται σε απαρτία όταν τα παρόντα 
μέλη είναι περισσότερα από τα απόντα. Μεταξύ των παρόντων πρέπει 
υποχρεωτικά να είναι και ο Πρόεδρος ή ο νόμιμος αναπληρωτής του. 

7. Οι αποφάσεις του Διοικητικού Συμβουλίου λαμβάνονται κατά 
πλειοψηφία των παρόντων μελών και σε περίπτωση ισοψηφίας υπερι¬ 
σχύει η γνώμη με την οποία συντάσσεται ο Πρόεδρος. 

8. Σε περίπτωση που κάποιο μέλος του Διοικητικού Συμβουλίου 
απουσιάζει αδικαιολόγητα από δύο συνεχείς συνεδριάσεις, θεωρείται ότι 
έχει παραιτηθεί και η κενή θέση τούτου συμπληρώνεται κατά τα οριζό¬ 
μενα στην παραγρ. 4 του παρόντος άρθρου. 

9. Σε κάθε συνεδρίαση του Διοικητικού Συμβουλίου τηρούνται πρα¬ 
κτικά, στα οποία καταχωρίζονται όλες οι αποφάσεις που λαμβάνονται 
από αυτό, καθώς και η γνώμη των μελών που τυχόν διαφωνούν. 

Τα πρακτικά υπογράφονται από όλα τα μέλη που μετέχουν στη συνε¬ 
δρίαση. 

10. Τα μέλη του Διοικητικού Συμβουλίου προσφέρουν τις υπηρεσίες 
τους χωρίς αμοιβή. Δικαιούνται όμως οδοιπορικών ή άλλων εξόδων 
που δαπάνησαν για την εκτέλεση υπηρεσίας του ιδρύματος, εφόσον έγι¬ 
ναν έπειτα από ειδική εντολή του Διοικητικού Συμβουλίου και αποδει- 
κνύεται ότι πραγματοποιήθηκαν νόμιμα. 

Άρθρο 5. 

Αρμοδιότητες Διοικητικού Συμβουλίου. 

1. Το Διοικητικό Συμβούλιο διοικεί και διαχειρίζεται την περιουσία 
του ιδρύματος και γενικά αποφασίζει για κάθε θέμα που αφορά στη διοί¬ 
κηση και στη λειτουργία του, τη διάθεση των πόρων αυτού, καθώς και 
για κάθε ενέργεια που σχετίζεται με την εκπλήρωση του σκοπού του, 
πάντοτε όμως σύμφωνα με τις διατάξεις της συστατικής πράξης, του 
παρόντος ο ργανισμού, του Α.Ν. 2039/39 και των διαταγμάτων που 
εκδόθηκαν ή θα εκδοθούν σε εκτέλεση του νόμου τούτου, καθώς και των 
λοιπών σχετικών νόμων και διαταγμάτων. 

2. Το Διοικητικό Συμβούλιο ειδικότερα: 

α) Καταρτίζει, ψηφίζει και υποβάλλει κάθε χρόνο για έγκριση στην 
αρμόδια από το νόμο Αρχή (Υπουργό Οικονομικών ή. Νομάρχη Εύ¬ 
βοιας) τον προϋπολογισμό και απολογισμό του ιδρύματος, σύμφωνά με 
τις διατάξεις των άρθρων 101 και 102 του Α.Ν. 2039/39 και του από 
20.12.1939 Β.Δ/τος (ΦΕΚ 552/Α/1939). 

Μαζί με τον απολογισμό καταρτίζει, ψηφίζει και υποβάλλει και τον 
γενικό ισολογισμό του ενεργητικού και παθητικού του ιδρύματος. 

β) Αποφασίζει την πρόσληψη του αναγκαίου προσωπικού του ιδρύμα¬ 
τος, με την προϋπόθεση όμως ότι υπάρχει αντίστοιχη πίστωση στον 
εγκριμένο προϋπολογισμό του. Προσδιορίζει τα δικαιώματα, τις υπο¬ 
χρεώσεις και τα ειδικότερα καθήκοντα του παραπάνω προσωπικού, κα¬ 
θώς και την αμοιβή του σύμφωνα με τους όρους των συλλογικών συμ¬ 
βάσεων εργασίας και τις διατάξεις γενικότερα της εργατικής νομοθε¬ 
σίας. 

γ) Αποφασίζει για κάθε θέμα που έχει σχέση με την εύρυθμη λειτουρ¬ 
γία των υπηρεσιών του ιδρύματος. 

δ) Αποφασίζει για την αποδοχή ή αποποίηση κληρονομιών, κληροδο¬ 
σιών και δωρεών, καθώς και για την ανακήρυξη ευεργετών και δωρη¬ 
τών του ιδρύματος. 

ε) Αποφασίζει για την απονομή βραβείων και χορήγηση υποτροφιών, 
σύμφωνα με τις διατάξεις της από 9.5.1972 ιδιόγραφης διαθήκης του 
ιδρυτή. 

Η επιλογή και ανακήρυξη των υποτρόφων γίνεται χωρίς διαγωνιΟμό 
σύμφωνα με τις διατάξεις του άρθρου 108 παρ. 4 του Α.Ν. 2039/39, 
όπως εκάστοτε ισχύει. 

Άρθρο 6. 

Αρμοδιότητες Προέδρου. 

1. Ο Πρόεδρος του Διοικητικού Συμβουλίου του ιδρύματος: 

α) Εκπροσωπεί τούτο στα Δικαστήρια, στις Αρχές, καθώς και στις 
σχέσεις του με κάθε τρίτο, αυτοπροσώπως ή με πρόσωπο που ορίζεται 
από αυτόν και εγκρίνεται με απόφαση του Διοικητικού Συμβουλίου. 

β) Συγκαλεί το Διοικητικό Συμβούλιο σε τακτικές και έκτακτες συνε¬ 
δριάσεις, κηρύσσει την έναρξη και λήξη αυτών και διευθύνει τις συζητή- 
σεις. 

Οι προσκλήσεις για συνεδρίαση στέλνονται στα μέλη του Διοικητικού 
Συμβουλίου δέκα (10) τουλάχικστον μέρες πριν από, τη συνεδρίαση. 

γ) Καταρτίζει, βοηθούμενος από το Γραμματέα, την ημερήσια διά- 

τάξη των θεμάτων που θα συζητηθούν, την οποία και υπογράφει. Θέμα 
που δεν περιλαμβάνεται σ’ αυτήν δεν συζητείται, εκτός αν πρόκειται για 
επείγουσα υπόθεση και συμφωνήσει γι’ αυτό η πλειοψηφία των παρό¬ 
ντων μελών του Διοικητικού Συμβουλίου. 

δ) Εισηγείται στο Διοικητικό Συμβούλιο τα θέματα της συζήτησης. 
Μπορεί όμως, όποτε κρίνει σκόπιμο, να αναθέτει την εισήγηση διαφό¬ 
ρων θεμάτων σε άλλο μέλος του Διοικητικού Συμβουλίου. 

ε) Αλληλογραφεί με τις Αρχές και υπογράφει όλα τα έγγραφα του 
ιδρύματος προς τρίτους. 

στ) Εκδίδει τα εντάλματα πληρωμής για κάθε δαπάνη που προβλέπε- 
ται στον εγκριμένο προϋπολογισμό. 

ζ) Ασκεί εποπτεία και έλεγχο στο προσωπικό του ιδρύματος, εκτελεί 
τις αποφάσεις του Διοικητικού Συμβουλίου και ενεργεί σύμφωνα με τις 
ειδικές εξουσιοδοτήσεις και εντολές αυτού. 

2. Τον Πρόεδρο, όταν απουσιάζει ή κωλύεται, αναπληρώνει ο Αντι¬ 
πρόεδρος και σε περίπτωση απουσίας ή κωλύματος τούτο, άλλο μέλος 
του Διοικητικού Συμβουλίου που ορίζεται με απόφαση αυτού. 

Άρθρο 7. 

Αρμοδιότητες Γραμματέα. 

1. Ο Γραμματέας του ιδρύματος: 

α) Συνυπογράφει με τον Πρόεδρο κάθε έγγραφο του ιδρύματος προς 
τρίτους. 

β) Φροντίζει για τη σύνταξη των πρακτικών του Διοικητικού Συμ¬ 
βουλίου. 

γ) Διεκπέραιώνει την αλληλογραφία. 

δ) Φυλάττει τα έγγραφα, τα βιβλία (εκτός από τα διαχειριστικά) και 
τη σφραγίδα , του ιδρύματος και ευθύνεται για την καταστροφή ή την 
απώλεια τούτων. 

2. Ο Γραμματέας μπορεί, εφόσον κρίνεται αιτιολογημένα απαραί¬ 
τητο από το Διοικητικό Συμβούλιο (λόγω ειδικών συνθηκών), να βοη- 
θείται από υπάλληλο του ιδρύματος, την ευθύνη όμως για τις ενέργειες 
τούτου φέρει πάντοτε ο ίδιος. 

3. Τον Γραμματέα, όταν απουσιάζει ή κωλύεται, αναπληρώνει άλλο 
μέλος του Διοικητικού Συμβουλίου που ορίζεται με απαόφαση αυτού. 

Άρθρο 8. 

Αρμοδιότητες Ταμεία. 

1. Ο Ταμίας τού ιδρύματος: 

α) Εισπράττει όλα τα έσοδα τούτου, εκδίδοντας και υπογράφοντας 
σχετικές αριθμημένες διπλότυπες αποδείξεις. 

β) Καταθέτει τα έσοδα του ιδρύματος, σε ένα από τα πιστωτικά ιδρύ¬ 
ματα που ορίζονται στο άρθρο 73 του Α.Ν. 2039/39, έχοντας την ευ¬ 
χέρεια να παρακρατεί από αυτά ένα μικρό ποσό, που είναι αναγκαίο για 
την πληρωμή έκτακτων και επειγουσών δαπανών του ιδρύματος, το 
ύψος του οποίου καθορίζεται με απόφαση του Διοικητικού Συμβουλίου 
στην αρχή κάθε έτους. 

γ) Εκτελεί κάθε πληρωμή, ύστερα από έγγραφη εντολή του Προέ¬ 
δρου ή του νόμιμου αναπληρωτή του. 

δ) Τηρεί και φυλάττει τα διαχειριστικά βιβλία και στοιχεία του ιδρύ¬ 
ματος. 

ε) Φροντίζει για την έγκαιρη κατάρτιση και υποβολή στο Διοικητικό 
Συμβούλιο των σχεδίων προϋπολογισμού, απολογισμού και ισολογι¬ 
σμού του ιδρύματος. 

2. Τον Ταμία, όταν απουσιάζει ή κωλύεται, αναπληρώνει άλλο μέλος 
του Διοικητικού Συμβουλίου που ορίζεται με απόφαση αυτού. 

Άρθρο 9. 

Οικονομική διαχείριση. 

1. Η οικονομική διαχείριση του ιδρύματος περιλαμβάνει ετήσια πε¬ 
ρίοδο, η οποία αρχίζει την 1η Ιανουάριου και λήγει την 31η Δεκεμβρίου 
του ίδιου έτους. 

Κατ’ εξαίρεση, η πρώτη διαχειριστική περίοδος αρχίζει από την 
ημέρα δημοσίευσης στην Εφημερίδα της Κυβέρνησης του σχετικού 
Π.Δ/τος έγκρισης της σύστασης του ιδρύματος, η οποία μπορεί να πα- 
ραταθεί μέχρι την 31η Δεκεμβρίου του επόμενου ημερολογιακού έτους, 
με απόφαση του Διοικητικού Συμβουλίου που λαμβάνεται στην πρώτη 
συνεδρίασή του. 

2. Η οικονομική διαχείριση γίνεται με βάση προϋπολογισμό και απο¬ 
λογισμό εσόδων και εξόδων, που καταρτίζονται σύμφωνα με τις διατά¬ 


ξεις των άρθρων 101 και 102 του Α.Ν. 2039/39 και του από 
20.12.1939 σχετικού Δ/τος /ΦΕΚ 552/Α/22.12.1939). 

Άρθρο 10. 

Βιβλία και στοιχεία. 

1. Το ίδρυμα τηρεί υποχρεωτικά τα ακόλουθα βιβλία και στοιχεία: 

α) Βιβλίο πρωτοκόλλου αλληλογραφίας. 

β) Βιβλίο πρακτικών συνεδριάσεων του Διοικητικού Συμβουλίου. 

γ) Βιβλίο λογιστικής παρακολούθησης, στο οποίο καταχωρίζονται με 
χρονολογική σειρά και με λογιστική τάξη, όλα τα έσοδα και έξοδα του 
ιδρύματος που πραγματοποιούνται στη διάρκεια της χρήσης. 

δ) Βιβλίο - μητρώο υποτρόφων, όπου καταχωρίζονται τα ονόματα 
των υποτρόφων, η σχολή που φοιτούν, ο χρόνος και το ποσό της υποτρο¬ 
φίας κάθε υποτρόφου και τα λοιπά στοιχεία, τα οποία ορίζονται από τις 
διατάξεις του άρθρου 34 του από 18.8.1941 Καν. Δ/τος. 

ε) Βιβλίο - μητρώο χορήγησης βραβείων. 

στ) Στελέχη, αριθμημένων διπλότυπων αποδείξεων είσπραξης και 
ενταλμάτων πληρωμής, θεωρημένα από τον Πρόεδρο. 

2. Εκτός από τα παραπάνω βιβλία και στοιχεία, το Διοικητικό Συμ¬ 
βούλιο αποφασίζει την τήρηση και άλλων βιβλίων και στοιχείων, τα 
οποία κρίνει ότι είναι απαραίτητα για την παρακολούθηση της διαχείρι¬ 
σης της περιουσίας του ιδρύματος και της εκτέλεσης των σκοπών του. 

Άρθρο 11. 

Τροποποίηση οργανισμού. 

Ο οργανισμός του ιδρύματος μπορεί να τροποποιηθεί ή να συμπλη¬ 
ρωθεί με Προεδρικό Διάταγμα, σύμφωνα με τις διατάξεις των άρθρων 
98 του Α.Ν. 2039/39 και 110 και 119 του Αστικού Κώδικα, ύστερα 
από πρόταση του Διοικητικού Συμβουλίου αυτού. 

Άρθρο 12. 

Διάλυση του ιδρύματος - Τύχη περιουσίας αυτού. 

1. Το ίδρυμα διαλύεται όταν και όπως ο νόμος ορίζει. 

2. Σε περίπτωση διάλυσης του ιδρύματος για οποιοδήποτε λόγο, η 
περιουσία του περιέρχεται στην Κοινότητα Κονιστρών Εύβοιας. 

Στους Υπουργούς Εθνικής Παιδείας και Θρησκευμάτων και Οικονο¬ 
μικών, αναθέτουμε τη δημοσίευση και εκτέλεση του παρόντος διατάγ¬ 
ματος. 

Αθήνα, 6 Δεκεμβρίου 1988 ' 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

ΟΙ ΥΠΟΥΡΓΟΙ 

ΟΙΚΟΝΟΜΙΚΟΝ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΔΗΜ. ΤΣΟΒΟΛΑΣ ΓΕΩΡΓΙΟΣ ΠΑΠΑΝΔΡΕΟΥ 



(4) 

Υπαγωγή στην άμεση διαχείριση του Υπουργείου Οικονομικών της, 
υπέρ του Ελληνικού Δημοσίου και για την εκτέλεση ειδικού κοινωφε¬ 
λούς σκοπού, κληρονομιάς της Μαρίας X. Μαλανδρίνου. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Την από 12.10.1970 μυστική διαθήκη της Μαρίας Χρήστου Μα¬ 
λανδρίνου, που δημοσιεύτηκε με το 2693/16.10.1980 πρακτικό του 
Πρωτοδικείου Αθηνών, σύμφωνα με την οποία αφέθηκε κληρονομιά στο 
Ελληνικό Δημόσιο για την εκτέλεση ειδικού κοινωφελούς σκοπού. 

2. Την Μ. 1121/870/13.4.1982 απόφαση του Υπουργού Οικονο¬ 
μικών, με την οποία το Ελληνικό Δημόσιο αποδέχτηκε την κληρονομιά 
της παραπάνω διαθέτιδας (ΦΕΚ 17/5.5.1982 τ. Παράρτημα). 

3. Τις διατάξεις του άρθρου 36 παρ. 1 και του άρθρου 46 παρ. 1 του 
Α.Ν. 2039/39, σύμφωνα με τις οποίες οι κληρονομιές, κληροδοσίες 
και δωρεές προς το Κράτος, για την εκτέλεση κρατικού ή άλλου ειδικού 
σκοπού ή έργου, υπάγονται στην άμεση διοιχείριση του Υπουργείου Οι¬ 
κονομικών. 

4. Την από 4.10.1988 γνωμοδότηση του Συμβουλίου Εθνικών 


-* 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 8483 


Κληροδοτημάτων με πρόταση του Υπουργού Οικονομικών, αποφασί¬ 
ζουμε: 

Άρθρο μόνο. 

1. Υπάγουμε στην άμεση διαχείριση του Υπουργείου Οικονομικών 
την κληρονομιαία περιουσία της Μαρίας Χρήστου Μαλανδρίνου, η 
οποία αφέθηκε στο Ελληνικό Δημόσιο, με την από 12.10.1970 μυ¬ 
στική διαθήκη αυτής, που δημοσιεύτηκε με το 2693/16.10.1980 
πρακτικό του Πρωτοδικείου Αθηνών. Η περιουσία αυτή αποτελείται 
από: 

α) Ένα (1) διαμέρισμα, με στοιχεία Ε2α, επιφάνειας 139,50 μ 2 , του 
πέμπτου ορόφου της δεξιάς πτέρυγας της πολυκατοικίας επί της οδού 
Βασ. Σοφίας αριθμός 124 του Δήμου Αθηναίων. 

β) Ένα (1) διαμέρισμα, με στοιχεία Ε3α, επιφάνειας 132,50 μ 2 , του 
πέμπτου ορόφου της δεξιάς πτέρυγας της αυτής πολυκατοικίας. 

γ) Ένα (1) διαμέρισμα, με στοιχεία Ε2β, επιφάνειας 141,50 μ 2 , του 
πέμπτου ορόφου της αριστερής πτέρυγας της αυτής πολυκατοικίας. 

δ-στ) Τρεις (3) αποθήκες του υπογείου της αυτής πολυκατοικίας, με 
αριθμούς 8, 10 και 28, επιφάνειας 5,50 μ 2 , 6,00 μ 2 και 6,60 μ 2 , αντι- 
στοίχως, οι οποίες ανήκουν στα παραπάνω διαμερίσματα κατ’ αντιστοι- 
χία. 

ζ) Μία (1) θέση ιδιοκτησίας γκαζάρ, με στοιχεία Σ8, επιφάνειας 
26,00 μ 2 , του υπογείου της ίδιας πολυκατοικίας. 

η) Ένα (1) ισόγειο κατάστημα, με στοιχεία Κ6, επιφάνειας 38,00 
μ 2 , της πολυκατοικίας επί της οδού Στουρνάρη αριθμός 53 του Δήμου 
Αθηναίων. 

θ) Καταθέσεις ταμιευτηρίου στην Ιονική και Λαϊκή Τράπεζα της Ελ¬ 
λάδος, με αριθμούς λογαριασμών 10856663 και 12432844 του Κε¬ 
ντρικού Καταστήματος και του Καταστήματος Αμπελοκήπων της Τρά¬ 
πεζας αυτής, αντιστοίχως. 

2. Τα εισοδήματα της ανωτέρω περιουσίας θα διαθέτονται από το 
Υπουργείο Οικονομικών προς τον αποκλειστικό σκοπό της παροχής 
υποτροφιών σε έναν ή περισσότερους αριστούχους απόφοιτους του 
Ωδείου Αθηνών και της Δραματικής Σχολής του Εθνικού Θεάτρου Αθη¬ 
νών, για περαιτέρω μουσικές και θεατρικές σπουδές στο Παρίσι. 

Στον Υπουργό Οικονομικών αναθέτουμε τη δημοσίευση και εκτέλεση 
του παρόντος διατάγματος. 

Αθήνα, 6 Δεκεμβρίου 1988 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

Ο ΥΠΟΥΡΓΟΣ ΟΙΚΟΝΟΜΙΚΟΝ 

Δ. ΤΣΟΒΟΛΑΣ 
-♦- 

(5) 

Υπαγωγή στην άμεση διαχείριση του Υπουργείου Οικονομικών της, 
υπέρ του Ελληνικού Δημοσίου και για την εκτέλεση ειδικού κοινωφε¬ 
λούς σκοπού, κληροδοσίας του Ιωάννη Κοσμά Ρωσσέτου. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Την από 25.7.1964 ιδιόγραφη διαθήκη του Ιωάννη Κοσμά Ρωα- 
σέτου, που δημοσιεύτηκε με το 5/10.8.1970 πρακτικό του Πρωτοδι¬ 
κείου Αθηνών, σύμφωνα με την οποία αφέθηκε κληροδοσία στο Ελλη¬ 
νικό Δημόσιο υπέρ του Νοσοκομείου Στελεχών Β.Ν. και ήδη Ναυτικού 
Νοσοκομείου Αθηνών. 

2. Την Τ. 4186/1867/17.9.1973 απόφαση του Υπουργού Οικο¬ 
νομικών, με την οποία το Ελληνικό Δημόσιο αποδέχτηκε την κληροδο¬ 
σία του παραπάνω διαθέτη (ΦΕΚ 156/26.9.1973 τ. Παράρτημα). 

3. Το γεγονός ότι η επικαρπώτρια του κληροδοτηθέντος ακινήτου 
Αγλαΐα χήρα Ιωάννη Ρωσσέτου πέθανε στις 14.11.1982. 

4. Τις διατάξεις του άρθρου 36 παρ. 1 και του άρθρου 46 παρ. 1 του 
Α.Ν. 2039/39, σύμφωνα με τις οποίες οι κληρονομιές, κληροδοσίες 
και δωρεές προς το Κράτος, για την εκτέλεση κρατικού ή άλλου ειδικού 
σκοπού ή έργου, υπάγονται στην άμεση διαχείριση του Υπουργείου Οι¬ 
κονομικών. 

5. Την από 11.10.1988 γνωμοδότηση του Συμβουλίου Εθνικών 


Κληροδοτημάτων με πρόταση του Υπουργού Οικονομικών, αποφασί¬ 
ζουμε: 

Άρθρο μόνο. 

1. Υπάγουμε στην άμεση διαχείριση του Υπουργείου Οικονομικών 
την κληροδοσία του Ιωάννη Κοσμά Ρωσσέτου, η οποία αφέθηκε στο Ελ¬ 
ληνικό Δημόσιο, με την από 25.7.1964 ιδιόγραφη διαθήκη αυτού, που 
δημοσιεύτηκε με το 5/10.8.1970 πρακτικό του Πρωτοδικείου Αθη¬ 
νών. Η περιουσία αυτή αποτελείται από μιά διώροφη οικία μετά του οι¬ 
κοπέδου της, έκτασης 206,68 τ.μ., που βρίσκεται επί της οδού Ηλιου 
18 του Δήμου Αθηναίων. 

2. Η ανωτέρω περιουσία θα διατεθεί από το Υπουργείο Οικονομικών 
υπέρ του Ναυτικού Νοσοκομείου Αθηνών, σύμφωνα με τη βούληση του 
διαθέτη. 

Στον Υπουργό Οικονομικών αναθέτουμε τη δημοσίευση και εκτέλεση 
του παρόντος διατάγματος. 

Αθήνα, 6 Δεκεμβρίου 1988 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

Ο ΥΠΟΥΡΓΟΣ ΟΙΚΟΝΟΜΙΚΟΝ 

Δ. ΤΣΟΒΟΛΑΣ 
-♦- 

(6) 

Υπαγωγή στην άμεση διαχείριση του Υπουργείου Οικονομικών της, 

υπέρ του Ελληνικού Δημοσίου και για την εκτέλεση ειδικού κοινωφε¬ 
λούς σκοπού, κληρονομιάς Νικολάου Θ. Πατση ή Πατσούρα. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Την από 30.10.1969 ιδιόγραφη διαθήκη του Νικολάου Θεοδώ¬ 
ρου Πάτση ή Πατσούρα, που δημοσιεύτηκε με το 1651/29:6.1978 
πρακτικό του Μονομελούς Πρωτοδικείου Αθηνών, σύμφωνα με την 
οποία αφέθηκε κληρονομιά στο Ελληνικό Δημόσιο κατά την έννοια των 
διατάξεων του άρθρου 41 του Α.Ν. 2039/39. 

2. Την Π. 2923/951/27.5.1986 απόφαση του Υπουργού Οικονο¬ 
μικών, με την οποία το Ελληνικό Δημόσιο αποδέχτηκε την κληρονομιά 
του παραπάνω διαθέτη (ΦΕΚ 24/25.6.1986 τ. Παράρτημα). 

3. Τις διατάξεις του άρθρου 36 παρ. 1 και του άρθρου 46 παρ. 1 του 
Α.Ν. 2039/39, σύμφωνα με τις οποίες οι κληρονομιές, κληροδοσίες 
και δωρεές που περιήλθαν στο Κράτος δυνάμει των διατάξεων του άρ¬ 
θρου 41 του Α.Ν. 2039/1939, υπάγονται στην άμεση διαχείριση του 
Υπουργείου Οικονομικών. 

4. Την από 4.10.1988 γνωμοδότηση του Συμβουλίου Εθνικών 
Κληροδοτημάτων με πρόταση του Υπουργού Οικονομικών, αποφασί¬ 
ζουμε: 

Άρθρο μόνο. 

1. Υπάγουμε στην άμεση διαχείριση του Υπουργείου Οικονομικών 
την κληρονομιαία περιουσία του Νικολάου θεοδώρου Πάτση ή Πα¬ 
τσούρα, η οποία αφέθηκε στο Ελληνικό Δημόσιο, με την από 
30.10.1969 ιδιόγραφη διαθήκη αυτού, που δημοσιεύτηκε με το 
1651/29.6.1978 πρακτικό του Μονομελούς Πρωτοδικείου Αθηνών. 
Η περιουσία αυτή αποτελείται από ένα γωνιακό διαμέρισμα, επιφάνειας 
106,25 μ2, του πρώτου ορόφου, μετά μιάς αποθήκης του υπογείου, 
της πολυκατοικίας που βρίσκεται επί των οδών Στουρνάρη 46 και Κα¬ 
πνοκοπτηρίου 1 του Δήμου Αθηναίων. 

2. Η ανωτέρω περιουσία θα διανεμηθεί από το Υπουργείο Οικονομι¬ 
κών σε διάφορα άσυλα ανιάτων, καρκινοπαθών και ορφανοτροφείου 
σύμφωνα με τις διατάξεις της διαθήκης του Νικολάου Θ. Πάτση ή Πα¬ 
τσούρα. 

Στον Υπουργό Οικονομικών αναθέτουμε τη δημοσίευση και εκτέλεση 
του παρόντος διατάγματος. 

Αθήνα, 6 Δεκεμβρίου 1988 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

Ο ΥΠΟΥΡΓΟΣ ΟΙΚΟΝΟΜΙΚΟΝ 

Δ. ΤΣΟΒΟΛΑΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





